stanford-oval/wikipedia huggingface dataset:
Edie Falco
Tausta ja ura

Falco syntyi taiteellisille vanhemmille New Yorkin Brooklynissa. Hänellä on isänsä puolelta italialaisia ja äitinsä puolelta ruotsalaisia sukujuuria. Neljävuotiaana hän muutti perheensä kanssa Long Islandiin, missä hän kasvoi työväenluokkaisissa kaupunginosissa. Falco opiskeli high schoolin jälkeen näyttelemistä New Yorkin osavaltionyliopistossa ja valmistui vuonna 1986.
Näyttelijänuransa alussa Falco esiintyi elokuvissa, minkä ohella hän elätti itseään tarjoilijana ja esiintymällä syntymäpäiväjuhlissa. Hän alkoi näyttelemään televisiossa, jossa hän menestyi paremmin. Hän sai roolin televisiosarjassa Kylmä rinki ja herätti suorituksellaan David Chasen huomion, joka tarjosi hänelle roolia Sopranos-sarjassa. Falco voitti Carmela Sopranon roolista kolme Emmy-palkintoa, kaksi Golden Globe -palkintoa ja viisi Screen Actors Guild -palkintoa. Myöhemmin hän esitti Jackie Peytonin roolia televisiosarjassa Nurse Jackie, josta hän voitti neljännen Emmy-palkintonsa.
Falco on esiintynyt televisiosarjojen ja elokuvien ohella myös teatterissa ja ollut mukana Broadway-tuotannoissa. Hän oli Tony-palkinnon ehdokkaana roolisuorituksestaan näytelmässä The House of Blue Leaves (2011).
Henkilökohtainen elämä

Uskonnoltaan Falco on buddhalainen. Hänellä on kaksi adoptiolasta.
Daniel Handler

| Daniel Handler |
| --- | --- |
 Daniel Handler juhlimassa viimeisen Surkeiden sattumusten sarja -kirjan julkaisua New Yorkissa 12. lokakuuta 2006.
Henkilötiedot
Syntynyt: 28. helmikuuta 1970 (ikä 54) San Francisco, Kalifornia
Kansalaisuus:   Yhdysvallat
Ammatti:  kirjailija
Kirjailija
 Nimikirjoitus
Aiheesta muualla
www.danielhandler.com
Löydä lisää kirjailijoitaKirjallisuuden teemasivulta
Daniel Handler (s. 28. helmikuuta 1970 San Francisco, Kalifornia) on yhdysvaltalainen kirjailija, joka tunnetaan parhaiten Surkeiden sattumusten sarja -kirjoistaan, jotka hän on kirjoittanut käyttäen salanimeä Lemony Snicket. Surkeiden sattumusten sarja on mustaa huumoria sisältävä 13-osainen sarja, joka keskittyy Baudelairen orpojen sisarusten elämään ja salaperäiseen järjestöön nimeltä VPK. Kirjoittamalla eri nimellä Handler lisäsi itsensä tarinaan. Surkeiden sattumusten sarja on erityisen suosittu Yhdysvalloissa ja siitä on tehty myös Brad Silberlingin ohjaama elokuva Lemony Snicketin surkeiden sattumusten sarja vuonna 2004.
Suomennetut teokset

Surkeiden sattumusten sarja:
Ankea alku.  ((The Bad Beginning, 1999.) Suomentanut Mika Ojakangas)  Summa, 2001.  ISBN 952-5418-00-6.
Käärmekammio.  ((The Reptile Room, 1999.) Suomentanut Ulla Lempinen)  Summa, 2001.  ISBN 952-5418-04-9.
Avara akkuna.  ((The Wide Window, 2000.) Suomentanut Ulla Lempinen)  WSOY, 2003.  ISBN 951-0-26518-7.
Saiturin saha.  ((The Miserable Mill, 2000.) Suomentanut Marja Helanen-Ahtola)  WSOY, 2003.  ISBN 951-0-28147-6.
Omituinen opinahjo.  ((The Austere Academy, 2000.) Suomentanut Marja Helanen-Ahtola)  WSOY, 2004.  ISBN 951-0-28566-8.
Haamuhissi.  ((The Ersatz Elevator, 2001.) Suomentanut Marja Helanen-Ahtola)  WSOY, 2004.  ISBN 951-0-28567-6.
Kelvoton kylä.  ((The Vile Village, 2001.) Suomentanut Marja Helanen-Ahtola)  WSOY, 2004.  ISBN 951-0-29450-0.
Painajaisten parantola.  ((The Hostile Hospital, 2001.) Suomentanut Marja Helanen-Ahtola)  WSOY, 2004.  ISBN 951-0-29451-9.
Tihutöiden tivoli.  ((The Carnivorous Carnival, 2002.) Suomentanut Marja Helanen-Ahtola)  WSOY, 2005.  ISBN 951-0-30214-7.
Luikurin liuku.  ((The Slippery Slope, 2003.) Suomentanut Marja Helanen-Ahtola)  WSOY, 2005.  ISBN 951-0-30679-7.
Synkkä syöveri.  ((The Grim Grotto, 2004.) Suomentanut Marja Helanen-Ahtola)  WSOY, 2006.  ISBN 951-0-31491-9.
Ratkaisun rajoilla.  ((The Penultimate Peril, 2005.) Suomentanut Marja Helanen-Ahtola)  WSOY, 2006.  ISBN 951-0-32089-7.
Loppu.  ((The End, 2006.) Suomentanut Marja Helanen-Ahtola)  WSOY, 2007.  ISBN 978-951-0-32760-9.
Kirjallisuutta

Mervi Koski: Ulkomaisia nuortenkertojia 2. BTJ Kirjastopalvelu, 2006.
Aiheesta muualla

Lemony Snicketin kotisivut (englanniksi)
E-40

| E-40 |
| --- | --- |
 E-40 syyskuussa 2007.
Henkilötiedot
Syntynyt: 15. marraskuuta 1967 (ikä 56)
Muusikko
Taiteilijanimi:  E-40, 40 Water, Charlie Hustle, E-Feezy, Mr. Flamboyant, Forty Fonzarelli, The Ambassador of the Yay, 40 Belafonte
Laulukielet:  englanti
Aktiivisena:  1988-
Tyylilajit:  Hip hop, Westcoast rap, hyphy, Mobb music
Yhtyeet:  The Click, Mount Westmore
Levy-yhtiöt:  Sick Wid It/Jive (1994–2005) Sick Wid It/BME/Warner Bros., (2006–)
  [ Muokkaa Wikidatassa ] [ ohje ]  
E-40, oikealta nimeltään Earl Stevens (s. 15. marraskuuta 1967) on yhdysvaltalainen rap-artisti. E-40 kuuluu San Franciscon Bay Arean The Click -nimiseen rap-ryhmään. E-40 on tehnyt yhteistyötä muun muassa Akonin kanssa.
Diskografia > Albumit

1993: Federal
1994: The Mail Man
1995: In a Major Way (Platinaa)
1996: Tha Hall of Game (Kultaa)
1998: The Element of Surprise (Kultaa)
1999: Charlie Hustle: The Blueprint of a Self Made Millionaire
2000: Loyalty and Betrayal
2002: The Ballatician: Grit & Grind
2003: Breakin News
2006: My Ghetto Report Card (Platinaa)
2008: The Ball Street Journal
2010:Revenue Retrievin': Day Shift
2010:Revenue Retrievin': Night Shift
2011:Revenue Retrievin': Overtime Shift
2011:Revenue Retrievin': Graveyard Shift
Singlet

1994: ”Mr. Flamboyant” (feat. The Click)
1994: ”Captain Save a Hoe”
1995: ”1-Luv” (feat. Leviti)
1995: ”Sprinkle Me” (feat. Suga T)
1996: ”Rapper's Ball” (feat. Too Short & K-Ci)
1997: ”Things'll Never Change/Rapper's Ball” (feat. Too Short)
1998: ”Hope I Don't Go Back”
2000: ”Nah, Nah...” (feat. Nate Dogg)
2002: ”Rep Yo City” (feat. Lil Jon, Petey Pablo, Bun B & 8Ball & MJG)
2002: ”Automatic” (feat. Kokane & Fabolous)
2003: ”Quarterbackin'” (feat. Clipse)
2006: ”Tell Me When to Go” (feat. Keak Da Sneak)
2006: ”U And Dat” (feat. T-Pain & Kandi Girl)
2008: ”Wake It Up” (feat. Akon)
2008: ”Break Ya Ankles” (feat. Shawty Lo)
2012: Zombie (feat, Tech N9ne, Brotha Lynch Hung & Kung Fu Vampire
Aiheesta muualla

Viralliset sivut
E-40 Myspacessa (englanniksi)
http://twitter.com/#!/E40
Eino Korpijaakko

Eino Aarre Korpijaakko, vuoteen 1935 Stenius (10. joulukuuta 1897 Vaasa – 30. tammikuuta 1965 Iisalmi) oli Iisalmen kaupunginjohtaja.
Korpijaakon vanhemmat olivat maanmittausinsinööri Klas Joel Stenius ja Hilja Amanda Särkkä ja puoliso vuodesta 1927 Anna-Liisa Vartiainen. Korpijaakko tuli ylioppilaaksi 1916 ja suoritti oikeustutkinnon 1920, varatuomarin arvon hän sai 1923. Kuopion lääninhallituksen ylimääräinen esittelijä ja kanslisti Korpijaakko oli vuodesta 1942, Maaningan piirin nimismies vuodesta 1927, Iisalmen kihlakunnan vt. henkikirjoittaja vuodesta 1929 ja Iisalmen kaupunginjohtaja vuodesta 1944. Tästä tehtävästä hän jäi eläkkeelle 1963. Ennen kaupunginjohtajan tehtäväänsä Korpijaakko toimi Iisalmessa myös asianajajana.
E! Entertainment Television

| E! |
| --- | --- |

Lähetykset alkoivat:  31. heinäkuuta 1987
Omistaja:  Comcast
Maa:   Yhdysvallat
Aiemmin:  Movie Time (1987–1990)
Kotisivu:  www.eonline.com
Infobox OKNimi-testi OK: 
E! Entertainment Television (tai lyhyemmin E!) on yhdysvaltalainen kaapeli- ja satelliittikanava, joka aloitti lähetyksensä nimellä Movie Time 31. heinäkuuta 1987. Vuonna 1990 Movie Time nimettiin uudelleen E! Entertainment Televisioniksi.
Historia

Kanavan perusti entinen MSNBC:n ja CNN -kanavan johtaja Rick Kaplan vuonna 1987, kanavan nimeksi tuli Movie Time, ja se esitti lähinnä elokuvien trailereita ja haastatteluja. Kolme vuotta myöhemmin kesäkuussa 1990 kanavan nimeksi tuli E! Entertainment Television. Nykyisin kanava esittää muun muassa tv-sarjoja, lifestyle -ohjelmia, palkintogaaloja sekä uutisia Hollywoodista. Lokakuussa 2006 Comcast osti Walt Disney Companyn 39,5 % osuuden E!:stä 1,23 miljardilla dollarilla ja kanava siirtyi Comcastin omistukseen.
Yhdysvalloissa E! tavoittaa parhaimmillaan noin 88 miljoonaa kaapeli- ja satelliittikatsojaa, ja maailmanlaajuisesti noin 600 miljoonaa katsojaa. E!:n sisarkanavia ovat muotikanava Style Network ja G4.
E! Suomessa

E! Entertainment on saatavilla Suomessa kokonaan Viasatin kautta satelliitin avulla. Myös Sub on esittänyt joitakin kanavan ohjelmia.
Aiheesta muualla

E! Online (englanniksi)
E! Onlinen kansainvälinen kotisivu (englanniksi)
Dragon Quest VIII: Journey of the Cursed King

| Dragon Quest VIII: Journey of the Cursed King |
| --- | --- |

Kehittäjä:  Level-5
Julkaisija:  Square Enix
Jakelija:  Nintendo eShop, Google Play ja App Store
Ohjaaja:  Akihiro Hino
Tuottaja:  Ryutaro Ichimura   Yoshiki Watabe
Suunnittelija:  Yuji Horii
Käsikirjoittaja:  Yuji Horii
Säveltäjä:  Koichi Sugiyama
Pelisarja:  Dragon Quest
Pelimoottori:  Unity
Julkaistu:  2004
Lajityyppi:  tietokoneroolipeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 12  USK 6 
Alusta:  Nintendo 3DS, PlayStation 2
Jakelumuoto:  DVD ja digitaalinen lataus
Lisää peliartikkeleitaVideopelien teemasivulla
Infobox OK   : 
Dragon Quest VIII: Journey of the Cursed King on Level-5:n kehittämä ja Square Enixin julkaisema roolipeli. Peli on julkaistu vuonna 2004 PlayStation 2:lle, vuonna 2014 Androidille ja iOS:lle sekä vuonna 2015 Nintedo 3DS:lle.
Peli on Dragon Quest -sarjan  kahdeksas osa ja samalla myös sarjan ensimmäinen osa, joka julkaistiin Euroopassa.
Peli hyödynsi ensimmäistä kertaa täysin 3D-grafiikkaa pelisarjan historiassa.
Pelaaminen

Pelin taistelut ovat vuoropohjaisia.
Vastaanotto

Pelin Nintendo 3DS -versio on saanut V2.fin arvostelussa 3,5/5 tähteä.
Aiheesta muualla

Dragon Quest VIII: Journey of the Cursed King MobyGamesissa (englanniksi)
Dragon Quest VIII: Journey of the Cursed King Internet Movie Databasessa (englanniksi)
Dragon Quest VIII: Journey of the Cursed King VGMdb-sivustolla (englanniksi)
Eino Koskinen

Eino Koskinen -nimisiä henkilöitä ovat:
Eino Artturi Koskinen (1904–1981), SDP:n kansanedustaja ja kunnallisneuvos
Eino Eero Koskinen (1907–1945), pikajuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eino Koskinen”, voi hakea sivunnimihaulla, laajalla sivunnimihaulla tai tekstihaulla.
E-100

E-100:n runko sen jouduttua brittien haltuun.
Panzerkampfwagen E-100 oli saksalainen superraskas panssarivaunu, jota kehiteltiin toisen maailmansodan lopussa.
Kehitystyö

Waffenamt tilasi suunnitelman vaunusta kesäkuussa 1943. Se oli raskain Entwicklung-sarjan (E) panssarivaunu. Tarkoituksena oli standardisoida, eli saada mahdollisimman moni komponentti sopimaan muihin E-sarjan vaunuihin. Projekti oli rinnakkainen Porschen Maus-panssarivaunulle. Adlerwerke esitteli E-100-suunnitelman maaliskuussa 1944. Heinäkuussa 1944 Adolf Hitler määräsi superraskaiden vaunujen projektit lakkautettavaksi. Työtä jatkettiin kuitenkin hitaalla vauhdilla kolmen työntekijän kootessa vaunua.
Suunnitelmissa oli käyttää vaunussa HL230-moottoria tai uutta 1 200 hevosvoiman moottoria, jota ei vielä ollut olemassa. HL230 oli sama moottori, jota käytettiin Panther- ja Tiger II -panssarivaunuissa. Sen teho oli riittävä 45-tonniselle Panther-tankille ja alitehoinen jo 70-tonniselle Tiger II:lle.
Rungossa oli viisto panssari, tyypillinen vuoden 1943 loppupuolen ratkaisu, jolla saatiin panssariin lisää suojavaikutusta lisäämättä kuitenkaan painoa. Panssarin paksuus oli edessä 200 millimetriä, sivussa 120 millimetriä ja takana 150 millimetriä. Tykkitornin panssaroinnin paksuus vaihteli 80–200 millimetrin välillä. Telapyörät olivat limittäiset, niin kuin Tiger II:ssa ja Pantherissa.
Ensimmäinen prototyyppi ei koskaan valmistunut, ja liittoutuneet löysivät sen tehtaalta vuonna 1945. Vielä keskeneräinen vaunu kuljetettiin Britanniaan tutkittavaksi, minkä jälkeen se romutettiin.
Kirjallisuutta

Chamberlain, Peter & Doyle, Hilary: Encyclopedia Of German Tanks Of World War Two. 1999.
Aiheesta muualla

Kuvia tai muita tiedostoja aiheesta E-100 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Panzerkampfwagen E-100
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
Käännös suomeksi
Den Helder

| Den Helder |
| --- | --- |
 Kaupungin keskustaa.
 lippu:  vaakuna
 Den Helderin sijainti.
Valtio:  Alankomaat
Provinssi:  Pohjois-Hollanti
Hallinto:  
 – Pormestari:  Kees Vriesman
Pinta-ala:  
 – Kokonaispinta-ala:  178,83 km²
Väkiluku (2008):  57 795
 – Väestötiheys:  323,18 as./km²
Aikavyöhyke:  UTC+1
 – Kesäaika:  UTC+2
 
 http://www.denhelder.nl/ 
Infobox OKVirheellinen NIMI-arvo: 
Den Helder on kaupunki Pohjois-Hollannin provinssin pohjoiskärjessä Alankomaissa. Kaupungissa on 57 795 asukasta (vuonna 2008) ja sen pinta-ala on 178,83 neliökilometriä. Suurin osa kunnan asukkaista asuu Den Helderin taajamassa ja loput Huisduinenissa ja Julianadorpissa. Kunnassa sijaitsevat myös Friese Buurtin ja De Kooyn kylät.
Den Helderin kaupungin tärkeimmät alueet ovat Vanha Den Helder, Uusi Den Helder ja De Schoten. Uusi Den Helder rakennettiin toisen maailmansodan jälkeen helpottamaan kovaa asuntopulaa. De Schoten rakennettiin 1960-luvulla.
Kaupunki on Alankomaiden laivaston keskus ja myös Alankomaiden kuninkaallinen laivastoakatemia sijaitsee kaupungissa. Yksi Den Helderin tärkeimmistä nähtävyyksistä on Willemsoordin vanha laivastotelakka. Telakkatoiminnan siirryttyä vanha telakka-alue on kunnostettu, ja nykyään alueelta löytää ravintoloita, elokuvateatterin ja muita toimintoja.
Aiheesta muualla

Kuvia tai muita tiedostoja aiheesta Den Helder Wikimedia Commonsissa
Kaupungin kotisivut (hollanniksi) (englanniksi) (saksaksi)
Den Helderin kartta (Arkistoitu – Internet Archive)
Kartta Den Helderin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Dorohožytšin metroasema

| Dorohožytši (Дорогожичі) |
| --- | --- |

 Kiovan metro 
Perustiedot
Metrolinjat:  Syretsko-Petšerska-linja
Sijainti:  50°27′45″N, 30°28′55″E
Paikkakunta:  Kiova, Ukraina
Avattu:  30. maaliskuuta 2000
Rakenne
Tyyppi:  tunneliasema
Dorohožytši (ukr. Дорогожичі) on yksi Kiovan metron asemista. Se avattiin 30. maaliskuuta 2000.
Galleria

Asema postimerkissä
Asemalaituri
Aiheesta muualla

Kuvia tai muita tiedostoja aiheesta Dorohožytšin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Syretsin metroasema (päätepiste) |  |  Syretsko-Petšerska-linja |  | Lukjanivskan metroasema ▷ Tšervonyi h’utir |
muokkaa wikidataa
Dragon Quest IX: Sentinels of the Starry Skies

| Dragon Quest IX: Sentinels of the Starry Skies |
| --- | --- |

Kehittäjä:  Level-5
Julkaisija:  Square Enix
Jakelija:  Nintendo eShop
Ohjaaja:  Akihiro Hino
Suunnittelija:  Yūji Horii
Säveltäjä:  Kōichi Sugiyama
Pelisarja:  Dragon Quest
Julkaistu:  JP 11. heinäkuuta 2009NA heinäkuu 2010
Lajityyppi:  roolipeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 12 
Alusta:  Nintendo DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Dragon Quest IX: Sentinels of the Starry Skies (jap. ドラゴンクエストIX 星空の守り人, Doragon Kuesuto nain hoshizora no mamoribito) on Square Enixin julkaisema ja Level-5:n kehittämä roolipeli, joka julkaistiin vuonna 2009. Peli on Dragon Quest -pelisarjan yhdeksäs osa ja ensimmäinen suoraan käsikonsolille julkaistu sarjan peli.
Kehitys

Pelisarjan säveltäjä Kōichi Sugiyama vahvisti lokakuussa 2006, että Dragon Quest IX:n kehittäminen oli aloitettu. Sugiyama kertoi Famitsū-pelilehdessä, ettei hän tiennyt milloin peli julkaistaisiin. Hän kuitenkin sanoi projektin edistyvän hyvään tahtiin. Joulukuussa 2006 pidetyn Dragon Quest -sarjan 20-vuotisjuhlan aikana Square Enix ilmoitti  Dragon Quest IX:n julkaisemisesta yksinoikeudella Nintendo DS:lle. Pelin kerrottiin myös tukevan konsolin Wi-Fi-ominaisuuksia.
Dragon Quest IX:n ilmoitettiin aluksi ilmestyvän vuonna 2007, mutta pelin parantamiseen vaaditun ajan takia julkaisu siirrettiin vuodelle 2008. Ajankohtaa lykättiin sen jälkeen vielä kahdesti: Vuoden 2008 Tokyo Game Show'ssa näytetyssä trailerissa päivämääräksi ilmoitettiin 28. maaliskuuta 2009. Ilmestymispäivä siirrettiin lopulta heinäkuulle, jotta pelattavuutta haitanneet ohjelmointivirheet olisi voitu korjata ajoissa.
Dragon Quest IX:n vaikeustasoa pyrittiin nostamaan sarjan aiemmista peleistä. Peli suunniteltiin myös entistä toiminnallisemmaksi. Square Enixin mukaan uudistetun pelimekaniikan tarkoituksena on herättää kiinnostusta sarjaa kohtaan Japanin ulkopuolella.
Vastaanotto

Dragon Quest IX:ää myytiin yli 2,3 miljoonaa kappaletta ensimmäisen viikonlopun aikana. Jokainen neljästä Dragon Quest IX:n arvostelleesta Famitsūn toimittajasta antoi pelille täydellisen arvosanan. Aiemmin vain yhdeksän peliä olivat saaneet lehdeltä korkeimman pistemäärän.
Aiheesta muualla

Dragon Quest IX: Sentinels of the Starry Skies MobyGamesissa (englanniksi)
Virallinen Dragon Quest IX hoshizora no mamoribito -sivusto (japaniksi)
Eino Kurkela

Eino Kurkela vuonna 1961 (rivissä äärimmäisenä vasemmalla)
Eino Aleksanteri Kurkela (1. marraskuuta 1907 Kemi – 10. kesäkuuta 1981 Kemi) oli suomalainen agronomi, joka sai maanviljelysneuvoksen arvonimen vuonna 1967.
Kurkelan vanhemmat olivat talonomistaja Juho Heikki Kurkela ja Greta Sofia Backman ja puoliso vuodesta 1932 Helvi Lemmitty Kulmala. Heidän poikansa oli energianeuvos Tapani Kurkela. Eino Kurkela kirjoitti ylioppilaaksi Kemin yhteislyseosta vuonna 1927 ja valmistui maatalous- ja metsätieteiden kandidaatiksi vuonna 1932 ja agronomiksi vuonna 1933. Hän työskenteli Peräpohjolan maanviljelysseurassa ja lopulta sen johtajana vuoteen 1969, jolloin hänet valittiin Lapin läänin maatalouskeskuksen toiminnanjohtajaksi. Sotien jälkeen Kurkela johti jälleenrakentamista Peräpohjolan alueella maanviljelyseuran asutustoimikunnan johtajana.
Kurkela oli vuonna 1953 perustetun Sarka-lehden perustaja ja pitkäaikainen päätoimittaja. Hänellä oli valtion komitea- ja asiantuntijuustehtävien lisäksi luottamustehtäviä Kemin kauppakamarissa, paikallisissa maatalousoppilaitoksissa ja osuustoiminnassa. Kurkela toimi lisäksi Pellervo-Seuran valtuuskunnassa sekä Osuuskassojen Keskus Oy:n ja Osuuskassojen Keskusliiton hallintoneuvostossa. Kurkela osallistui jatkosotaan sotilasvirkamiehenä, ja oli muun muassa 6. divisioonan maatalousupseeri ja divisioonan esikunnan toimistoupseeri.
Dragon Slayer

| Dragon Slayer |
| --- | --- |
Kehittäjä:  Nihon Falcom
Julkaisija:  Nihon Falcom, Square, Hudson Soft, Nintendo
Suunnittelija:  Yoshio Kiya
Lajityyppi:  roolipeli
Ensijulkaisu:  Dragon Slayer (1984)
Aiheesta muualla
MobyGames
Lisää peliartikkeleitaVideopelien teemasivulla
Dragon Slayer on Nihon Falcomin roolipelisarja, josta on haarautunut useita muita pelisarjoja kuten Legend of Heroes, Xanadu ja Sorcerian pelisarjat.
Sarjan ensimmäisen pelin Dragon Slayer on kehittänyt Yoshio Kiya ja se on julkaistu vuonna 1984.
Sarjan toinen peli Dragon Slayer II: Xanadu aloitti Xanadu-sarjan ja on yksi tärkeimmistä peleistä japanilaisista roolipeleistä.
Sarjan kolmas peli Dragon Slayer Jr: Romancia oli sivuttaisvierittävä toimintaseikkailupeli jossa oli korkea vaikeustaso ja pieni pelimaailma: peliä mainostettiin lauseella "täynnä söpöyttä, 100% vaikeus" ja osa sarjan roolipelielementeistä oli poistettu.
Sarjan neljäs peli Dragon Slayer IV: Drasle Family (Legacy of the Wizard) oli ensimmäinen joka julkaistiin englannin kielellä. Pelaaja ottaa rooliksi kokonaisen hirviömetsästäjien perheen, jonka koti on tukikohta sokkeloihin etenemisessä.
Sarjan viides peli Sorcerian yhdisti sivuttaisvierittävää tasohyppelyä ja konsepteja peleistä kuten Wizardry ja Dragon Quest: peli oli suunniteltu modulaariseksi ja sille julkaistiin useita lisäosia.
Dragon Slayer: The Legend of Heroes on japanilaistyylinen roolipeli Dragon Questin tapaan jossa on jako kaupunkiin ja luolastoon, vuoropohjaiset taistelut ja vahvoja tarinaelementtejä. Pelistä myös haarautui oman sarjansa. The Legend of Heroes: Trails -sarja on myynyt yhteensä yli seitsemän miljoonaa kappaletta.
Lord Monarch on teknisesti ottaen sarjan seitsemäs peli mutta sitä ei mainostettu kuuluvan samaan sarjaan: peli ei ole myöskään roolipeli, siinä ei ole lohikäärmeitä ja siinä on elementtejä, jotka ovat tuttuja reaaliaikaisten strategiapelien pelaajille.